**** Obec Vaďovce

 Vaďovce 1, 916 13 Kostolné

 HLAVNÁ KONTROLÓRKA

Vaďovce

 05.10.2022

Materiál na rokovanie

Obecného zastupiteľstva dňa 11.10.2022

**S T A N O V I S K O**hlavnej kontrolórky Obce Vaďovce k II. zmene rozpočtu za rok 2022.

Návrh na uznesenie:

**Obecné zastupiteľstvo vo Vaďovciach dňa 11.10.2022**

**I. prerokovalo:**

Odborné stanovisko Hlavnej kontrolórky k II. zmene rozpočtu za rok 2022.

**II. berie na vedomie:**

Odborné stanovisko Hlavnej kontrolórky k II. zmene rozpočtu za rok 2022.

Materiál vypracovala a predkladá: Ing. Mgr. Renáta Saková

**Dôvodová správa:**

 Podľa § 18f ods. 1 písm. c) zákona č. 369/1990 Zb. o obecnom zriadení v znení neskorších predpisov predkladám odborné stanovisko k II. zmene rozpočtu na rok 2022 (ďalej len stanovisko). Stanovisko je spracované na základe ekonomických podkladov k II. zmene rozpočtu na rok 2022, podľa funkčnej a ekonomickej klasifikácie – tabuľkového spracovania, ktorý bol zverejnený v zmysle zákona č. 369/1990 Zb. O obecnom zriadení v znení neskorších predpisov na úradnej tabuli a webovej stránke obce.

Podľa plánu HK na rok 2022 predkladám obecnému zastupiteľstvu dôvodovú správu s komentárom k II. zmene rozpočtu na riadne zasadnutie obecného zastupiteľstva konaného dňa 11.10.2022.

**Zmeny na príjmových položkách za rok 2022 II. zmena:**

1. **Bežné príjmy- daňové príjmy – dane z príjmov, dane z majetku, dane za šp. služby**

Navýšenie zo sumy 320.377,- € na sumu 339.403,-€ o sumu 19.026,- €

Predpokladá sa zvýšená daň z príjmov poukázaná úz.samospráve vo forme podielových daní.

*Stanovisko HK:* **súhlasím so zmenou v rozpočte v uvedenom bode**

**Bežné príjmy- nedaňové príjmy – príjmy z podnikania, adm. a iné poplatky, úroky, iné nedaňové príjmy**

Navýšenie celkovej sumy o 10.965,47€ zo sumy 104.440,22 na sumu 115.405,69€.

Jedná sa o navýšenie príjmy Doliny zo sumy 6.450,- € na 8.850,-€ o 2.400,-€.

Príjem z prenajatých pozemkov navýšený z 9.157,27 na 15.937,27€ o sumu 6.780,-€, ďalej príjem zvýšený od rodičov z MŠ vo forme poplatkov zvyšovaný vo VZN zo sumy 755,- € na sumu 985,2€ o sumu 230,- €, príjem od rodičov ŠKD zo sumy 5.500,- € na sumu 6.500,- € o sumu 1.000,- €, za znečistenie ovzdušia poplatok zvýšený o  55,47€ a v ostatných príjmoch suma navýšená o 500,-€ zo sumy 2.500,- € na 3.000,-€.

*Stanovisko HK:* **súhlasím so všetkými zmenami v rozpočte v bodoch bežných príjmov časť nedaňové príjmy**

**Bežné príjmy - Tuzemské bežné granty a transfery**

Pôvodný rozpočet na sume 80.121,04€ po I. úprave 92.072,04€,návrh na II. úprave 107.233,51€, navýšenie o 15.161,47€.

Navýšený fin. dar od podnikateľa o 2.000,- €, transfer- DHS (dobrovoľná hasičská služba) navýšenie o 3.000,- €, transfer Dajme gól navýšenie o 400,- €, chránená dielňa navýšenie o 2.400,- €, zákl.škola navýšenie o 2.309,- €, vzd. poukazy navýšenie o 192,- €, predškoláci navýšenie o 1.959,- €, prísp. na testovanie Covid navýšenie o 172,-€, PV životné navýšenie o 1,76€, hlásenie občanov navýšenie o 0,66€, min. dopravy a výstavby navýšenie o 2,25€, na cudzie jazyky ZŠ navýšenie o 746,- €, z TSK navýšenie o 2.200,-€, dotácia na stravu pre deti rozpočet znížený o 4.099,20€, príspevok na učebnice zvýšený o 499,- €, príspevok na Ukrajincov zvýšený o 6.121,50€, DHS znížený o 3.000,- €, na špec.ochr.pom. znížený o 260,-€, enviromentálny fond zvýšený o 517,50€. Spolu teda ide o navýšenie rozpočtu príjmom v sume 15.161,74€.

*Stanovisko HK:* **súhlasím so všetkými zmenami v rozpočte v bodoch Tuzemské bežné granty transfery**

1. **Kapitálové príjmy** – bez zmeny v rozpočte
2. **Príjmové finančné operácie**

Ďalší bod úpravy je príjem z ostatných fin. operácií v sume 100.000,- € po II. zmene, teda po započítaní všetkých položiek na čerpanie úveru na strechu ZŠ v sume 89.253,95 je znížený rozpočet o sumu 10.746,05€, prevod fin. prostriedkov ZŠ podľa zákona navýšený príjem o sumu 9.391,32€, dajme spolu gól navýšený o 200,- €, prevod zostatkov z predchádzajúcich rokov za stravu v sume navýšenia o 2.729,20€ . Čo predstavuje v znení I. úpravy 336.051,31 v II. úprave 337.625,78€ čo je rozdiel 1.574,47€ na uvedených položkách v rozpočte.

*Stanovisko HK:* **súhlasím so zmenami v rozpočte v uvedených bodoch príjmových fin. operáciách**

**Zmeny na výdavkových položkách za rok 2022 II. zmena:**

1. Zmena v **bežných výdavkoch obce konkrétne v bežných výdavkoch verejnej správy p**ôvodný rozpočet na sumu 211.407,- € po úprave na sumu 233.977,50 €. Rozdiel navýšenie o 22.570,50 €.

Keďže sa blížia komunálne voľby ide najmä o predpokladané výdavky pri odchodnom a pri vyplácaní zákonných poistení, v zmysle zákona o odchodnom verejného činiteľa -starostu.

**Bežné výdavky - ostatný veriteľ** navýšenie o 110,- €, ide o splácaní úrokov na úver zo ŠFRB a úveru z MŠ.

**Bežné výdavky – civilná ochrana** navýšenie na 6.760,- € zvýšenie o 113,- € v časti Dohody.

**Bežné výdavky – ochrana pred požiarmi** navýšená na 8.76,10€ o 2.663,10€ vzhľadom na súčasnú situáciu s vysokým cenami energií ako aj s vyššími cenami palív a mazív + rutinná oprava strojov s použitým všeobecného materiálu.

**Bežné výdavky – cestná doprava** navýšená na 5.850,- € o 2.750,- € vzhľadom na súčasnú situáciu so zdražovaním palív, účtované v podúčte služby.

**Bežné výdavky – nakladanie s odpadmi** navýšenie do konca roka predbežne o 1.000,-€ na sumu 15.300,- € zvýšená potreba odvozu, uloženia a likvidácie odpadov za súčasnej platnej zmluvy.

**Bežné výdavky – rozvoj obcí** navýšenie o 2.100,- € na sumu 4.395,- , ide o faktúru na mulč. ihriska, stroje a prístroje využívané v obci ako kosačka, alebo píla v rámci bežnej údržby obecnej zelene.

**Bežné výdavky – verejné osvetlenie** navýšenie na sumu7.800,-€ o 1.100,- €, vzhľadom na súčasné zvýšené ceny energií.

**Bežné výdavky – nájomné byty** navýšenie na 11.100,- € o sumu 3.200,- €, ide o služby, poplatky a fond opráv.

**Bežné výdavky – rekreačné a športové služby** navýšenie na 2.060,- € o 280,-€ ide o zvýšené ceny energií a kúrenia.

**Bežné výdavky – knižnica, kult.dom, ZPOZ** navýšenie na sumu 6.133,- € o 3.377,- € ide o navýšenie pre konanie sa kultúrnych podujatí ako poďakovanie občanom a 630. výročie obce a výdavky spojené so zabezpečením predmetných akcií a podujatí.

**Bežné výdavky – vysielacie a vydavateľské služby navýšenie na sumu 1.460,- € o 790,- €** ide o vydanie II. Vaďovských novín a bežnú údržbu obecného rozhlasu.

**Bežné výdavky – náboženské a spol.** služby navýšenie o 670,- € na sumu 1.372,- ide o navýšenie v časti domu smútku a cintorína, kde je potrebné označenie cintorína a jeho zameranie na geom.mape s vyznačením rozsypovej lúčky .

**Bežné výdavky – predškolská výchova s bež.starostlivosťou** navýšenie o 1.140,- € na sumu 54.170,- €. Jedná sa o vyplatenie odmien v zmysle nariadenia vlády o odmenách vo ver. sektore, ďalej o navýšenie cien energií, kúrenia peletami, spotrebný materiál a hygienické a čistiace potreby.

**Bežné výdavky – školský klub detí.** Pôvodný rozpočet bol na 20.470,- € po úprave na 13.900,- € čo je zníženie o 6.570,- € aj vzhľadom na fakt vyplácania odmien v zmysle nariadenia vlády, odvody do poisťovní, ale aj fakt, že pracovníčka je dlhodobo PN, ale na fakt zvýšenia cien energií a kúrenia ide o výrazne zníženie v rozpočte.

**Bežné výdavky – základné vzdelanie s bežnou starostlivosťou** navýšenie na sumu 93.720,- € zvýšenie o 10.304,- €.Jedná sa o vyplatenie odmien v zmysle nariadenia vlády o odmenách vo ver. sektore, ďalej o navýšenie cien energií, kúrenia peletami, spotrebný materiál a hygienické a čistiace potreby a bežná údržba zariadení a prístrojov – revízia kotla.

**Bežné výdavky – školské stravovanie MŠ a ZŠ**

V oboch prípadoch sa jedná o navýšenie o sumu 1.563,- € na sumu 16.961,- **€.** Jedná sa o vyplatenie odmien v zmysle nariadenia vlády o odmenách vo ver. sektore, ale aj odchodného, ďalej o navýšenie cien energií, kúrenia peletami, spotrebný materiál a hygienické a čistiace potreby.

 **Bežné výdavky – sociálne zabezp. – posudky**

Navýšenie na sumu 13.900,- € o sumu 250,- €, kde ide o vydanie knihy rodu Naď.

**Bežné výdavky – sociálne zabezpečenie**

Navýšenie na sumu 7.721,50€ o sumu 6.121,50€. Ide o zvýšený výdavok súvisiaci s ubytovaním migrantov z Ukrajiny .

*Stanovisko HK:* **súhlasím so všetkými uvedenými zmenami v rozpočte v bode Bežné výdavky**

1. Zmena v **kapitálových výdavkoch** v podúčte **Výdavky ver. správy**

Ide o navýšenie z 25.800,- € na 59.115,34€ o sumu 33.315,34€, ide o zatiaľ nezrealizované projekty rekonštrukcia Briežku v sume 10.000,- €, rekonštrukcia cintorína 20.000,- € a rozdiel v rozpočte zo sumy 25.000,-€ na sumu 28.815,34 amfiteáter teda rozdiel 3.315,34€, spolu teda 33.315,34€

*Stanovisko HK:* **súhlasím so zmenou v rozpočte v uvedenom bode**

Zmena v **kapitálových výdavkoch** v podúčte **Základné vzdelanie s bežnou starostlivosťou** si vyžaduje zmenu, nakoľko suma v I. zmene rozpočtu bola 311.199,60 € a po zaúčtovaní všetkých rekonštrukčných prác vykonávaných na ZŠ+MŠ je 291.336,95€, je rozmenené na drobné: 202.083,-€ je dotácia a zvyšok teda 89.253,95€ je úver z komerčnej banky na vykrytie investičného zámeru.

*Stanovisko HK:* **súhlasím so zmenou v rozpočte v uvedenom bode**

1. **Výdavkové finančné operácie** bez zmeny v rozpočte.

Uvedené zmeny na rozpočte sú v súlade so zákonom o účtovníctve ako i v účtovaní rozpočtových a príspevkových organizácii a preto ako hlavná kontrolórka obce Vaďovce **súhlasím so všetkými navrhovanými zmenami v II. úprave rozpočtu na rok 2022.**

Vo Vaďovciach  dňa: 05.10.2022

 predkladá :  *Ing. Mgr. Renáta Saková,* hlavná kontrolórka obce



Doručené elektronicky, dňa: 05.10.2022